SET ดิ่งหนัก 20 จุด หลุดแนวรับ 1,630 จุด วิตกการเมือง-เศรษฐกิจโลกทรุด ฟากเอเชียแดงยกแผง
SET ดิ่งหนัก 20 จุด หลุดแนวรับ 1,630 จุด วิตกการเมือง-เศรษฐกิจโลกทรุด ฟากเอเชียแดงยกแผง โดยดัชนีปิดตลาดวันนี้ ที่ระดับ 1,625.91 จุด ลบ 20.38 จุด หรือ 1.24% มูลค่าการซื้อขาย 4.7 หมื่นล้านบาท
25 มี.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,625.91 จุด ลบ 20.38 จุด หรือ 1.24% มูลค่าการซื้อขาย 4.7 หมื่นล้านบาท
10 หุ้นกดดัชนีวันนี้

ด้าน นายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) เปิดเผยว่า ตลาดหุ้นไทยวันนี้ปรับตัวลงในทิศทางเดียวกับตลาดหุ้นในภูมิภาคเอเชียที่ต่างติดลบกัน โดยตลาดบ้านเราเผชิญปัจจัยกระทบทั้งจากปัจจัยนอกประเทศ และในประเทศ จากความกังวลเศรษฐกิจโลกถดถอยหลังจากที่ตัวเลข PMI ภาคการผลิตของทั้งสหรัฐฯ และยุโรป ออกมาไม่ดี โดยเฉพาะในเยอรมนี และฝรั่งเศส ตัวเลข PMI ออกมาแย่มาก
ส่วนปัจจัยในประเทศเป็นเรื่องของการเมือง แม้ว่าจะผ่านการเลือกตั้งแล้ว แต่ผลการเลือกตั้งก็ยังมีความไม่แน่นอน ซึ่งต้องรอให้มีการประกาศผลการเลือกตั้งอย่างเป็นทางการในวันที่ 9 พ.ค. ในระหว่างที่ต้องรอนี้นักลงทุนก็ไม่รีบร้อนเข้าลงทุนเพื่ออยากจะรอดูความชัดเจนก่อน โดยเฉพาะการฟอร์มทีมรัฐบาล ซึ่งต่างก็รอดูว่ารัฐบาลจะมีเสถียรภาพมากหรือน้อยแค่ไหน
สำหรับแนวโน้มการลงทุนในวันพรุ่งนี้ (26 มี.ค.) นายกิจพณ กล่าวว่า สัญญาณทางเทคนิคของตลาดฯดูไม่ดีหลังจากที่ดัชนีฯหลุดแนว 1,630-1,635 จุด แต่หากดัชนีฯสามารถยืนเหนือระดับ 1,620 จุด ได้ ทิศทางตลาดฯก็น่าจะเป็นแกว่งไซด์เวย์ โดยมีแนวรับ 1,600 จุด ส่วนแนวต้าน 1,635 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
PTT มูลค่าการซื้อขาย 3,619.48 ล้านบาท ปิดที่ 47.75 บาท ลดลง 1 บาท
CPALL มูลค่าการซื้อขาย 3,596.98 ล้านบาท ปิดที่ 74 บาท ลดลง 2 บาท
STEC มูลค่าการซื้อขาย 2,112.14 ล้านบาท ปิดที่ 23.70 บาท เพิ่มขึ้น 0.70 บาท
PTTGC มูลค่าการซื้อขาย 1,650.09 ล้านบาท ปิดที่ 67.50 บาท ลดลง 1.25 บาท
PTTEP มูลค่าการซื้อขาย 1,603.95 ล้านบาท ปิดที่ 124 บาท ลดลง 2.50 บาท
 
ตลาดหุ้นเอเชีย
